โฆษก ศบค.ระบุ มีผู้ติดเชื้อเพิ่ม 1 คน และยังไม่มีผู้เสียชีวิตเพิ่ม ขณะที่มีคนไทยที่ตกค้างจะเดินทางกลับถึงประเทศไทยวันนี้อีก 277 คน
โฆษก ศบค.ระบุ มีผู้ติดเชื้อเพิ่ม 1 คน และยังไม่มีผู้เสียชีวิตเพิ่ม ขณะที่มีคนไทยที่ตกค้างจะเดินทางกลับถึงประเทศไทยวันนี้อีก 277 คนนายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื่อเพิ่ม 1 คน รวมมีผู้ป่วยสะสม 3,018 คน หายป่วยเพิ่ม 6 คน รวมหายป่วยแล้ว 2,850 คน อยู่ระหว่างการรักษา 112 คน และไม่มีผู้เสียชีวิตเพิ่ม รวมผู้เสียชีวิตสะสมที่ 56 คน โดยผู้ที่ติดเชื้อเพิ่มหนึ่งคนเป็นชายอายุ 39 ปี ภูมิลำเนาอยู่จังหวัดเชียงใหม่ อาชีพรับจ้างอยู่ที่จังหวัดภูเก็ต และเดินทางกลับเชียงใหม่ พร้อมกับลูกและภรรยา เมื่อวันที่ 2 พฤษภาคมที่ผ่านมา การสวมหน้ากากอนามัย การเว้นระยะห่าง ล้างมือบ่อยๆ นอกจากจะทำให้สถานการณ์การติดเชื้อไวรัสโคโรนา 2019 ลดลงแล้วการติดเชื้อโรคปอดอักเสบยังลดลงด้วยเมื่อเทียบกับปีที่แล้ว ที่มีผู้ติดเชื้อโรคปอดอักเสบ 3,000 - 4,000 คน ส่วนสถานการณ์ติดเชื้อทั่วโลก ติดเชื้อแล้วกว่า 4,000,000 คน ผู้ติดเชื้อมากที่สุด ได้แก่ สหรัฐอเมริกา ส่วนผู้ที่ติดเชื้อมากที่สุดในแถบอาเซียน ได้แก่ ประเทศอินเดีย ขณะที่ประเทศไทยอยู่อันดับที่ 68สำหรับคนไทยที่ตกค้างอยู่ต่างประเทศและจะเดินทางกลับถึงประเทศไทยในวันนี้ มาจากเยอรมนี 80 คน และบังคลาเทศ 197 คน ส่วนวันพรุ่งนี้จะมีคนไทยเดินทางกลับจากสิงคโปร์ 120 คน บาห์เรน 240 คน ประเทศแอลจีเรียและโมร็อคโค 38 คนจากการลงพื้นที่ตรวจร้านค้าต่างๆ หลังผ่อนปรนมาตรการ ส่วนใหญ่ให้ความร่วมมือเป็นอย่างดีปฏิบัติตามมาตรการควบคุมหลัก คือ ล้างมือ สวมหน้ากากอนามัย การเว้นระยะห่างและทำความสะอาดสถานที่ ส่วนร้านทำผมจากการตรวจสอบส่วนใหญ่ยังไม่ผ่านตามมาตรการของกระทรวงสาธารณสุขกำหนด